
Unión del Pueblo Navarro (UPN) talde parlamentarioari atxikitako foru-parlamentari Pedro González Felipe jaunak galdera bat egin du, idatziz erantzun dakion, Belateko tunelak bikoizteko obren ABEE adjudikaziodunak orain arte egindako lanengatik jasotako zenbatekoak aurkaratu izanaren posibilitateari buruz (11-26/PES-00106). Honako hau jakinarazten dio Nafarroako Gobernuko Lurralde Kohesiorako kontseilariak horren inguruan:
Administrazio Publikoen Administrazio Prozedura Erkidearen urriaren 1eko 39/2015 Legearen arabera, aurkaratze gisa definitzen dira V. tituluko II. kapituluan aurreikusitako administrazio-errekurtsoak.
Herri-lanen eta Azpiegituren Zuzendaritza Nagusiak honako ebazpen hauen aurkaratzea dago jasota: 466/2025 Ebazpena, 2025eko abenduaren 24koa, 14.-20. ziurtagiriak (2025eko maiatzekoa eta 2025eko azaroaren 20koa, hurrenez hurren) onesten dituena, 2026ko otsailaren 3an gora jotzeko errekurtsoaren bidez aurkeztua; 85/2026 Ebazpena, apirilaren 10ekoa, 21. obra-ziurtagiria –2026ko apirilaren 15ean jakinarazia– onesten duena; 91/2026 Ebazpena, apirilaren 16koa, 22. obra-ziurtagiria –2026ko apirilaren 17an jakinarazia– onesten duena; eta 92/2026 Ebazpena, apirilaren 16koa, 23. obra-ziurtagiria –2026ko apirilaren 17an jakinarazia– onesten duena (2026ko maiatzaren 7an gora jotzeko errekurtsoaren bidez aurkeztuak egonik). 
Hori guztia jakinarazten dut, Nafarroako Parlamentuko Erregelamenduaren 215. artikuluan ezarritakoa betez.
Iruñean, 2026ko maiatzaren 15ean
Lurralde Kohesiorako kontseilaria: Óscar Chivite Cornago

